title: Komission täytäntöönpanoasetus (EU) 2016/673, annettu 29 päivänä huhtikuuta 2016, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta annetun asetuksen (EY) N:o 889/2008 muuttamisesta (ETA:n kannalta merkityksellinen teksti)

text:
                  30.4.2016

                  FI

                  Euroopan unionin virallinen lehti

                  L 116/8

            KOMISSION TÄYTÄNTÖÖNPANOASETUS (EU) 2016/673,
      annettu 29 päivänä huhtikuuta 2016,
      luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta annetun asetuksen (EY) N:o 889/2008 muuttamisesta
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007 (1) ja erityisesti sen 13 artiklan 3 kohdan, 16 artiklan 1 kohdan ja 3 kohdan a alakohdan, 19 artiklan 3 kohdan, 20 artiklan 3 kohdan, 21 artiklan 2 kohdan ja 22 artiklan 1 kohdan ja 38 artiklan a alakohdan,
      sekä katsoo seuraavaa:

                  (1)

                  Merilevät ja muut levät kuuluvat perussopimuksen liitteessä I olevan Brysselin nimikkeistön 12 ryhmään. Merilevät ja muut levät ovat näin ollen maataloustuotteita, jotka kuuluvat asetuksen (EY) N:o 834/2007 1 artiklan 2 kohdan ensimmäisen alakohdan a alakohdan soveltamisalaan. Koska ”muut levät” sisältää ”mikrolevät”, mikrolevät kuuluvat asetuksen (EY) N:o 834/2007 soveltamisalaan.

                  (2)

                  Koska elintarvikkeena käytetyille mikroleville ei ole tähän mennessä vahvistettu yksityiskohtaisia tuotantosääntöjä komission asetuksessa (EY) N:o 889/2008 (2) ja esille on noussut kysymyksiä siitä, mitä tuotantosääntöjä toimijoiden on noudatettava, kun mikroleviä kasvatetaan elintarvikkeeksi, on tarpeen selventää ja vahvistaa tällaisia tuotteita koskevat yksityiskohtaiset tuotantosäännöt.

                  (3)

                  Mikrolevien tuotanto muistuttaa monin tavoin merilevien tuotantoa, vaikka se ei tapahdukaan meressä. Lisäksi vesiviljelyeläinten rehuna käytettäviin mikroleviin, aivan kuten monisoluisiin merileviin tai kasviplanktoniin, sovelletaan jo merilevien korjuuta ja viljelyä koskevia yksityiskohtaisia tuotantosääntöjä asetuksen (EY) N:o 889/2008 6 a artiklan perusteella. Sen vuoksi on aiheellista selventää, että merileviä koskevia yksityiskohtaisia tuotantosääntöjä olisi sovellettava myös mikrolevien lisäkäyttöön elintarvikkeina.

                  (4)

                  Asetuksen (EY) N:o 889/2008 25 e artiklan 3 kohdassa säädetyt siirtymäkauden toimenpiteet, jotka koskevat muiden kuin luonnonmukaisesti viljeltyjen poikasten ja 25 o artiklassa kolmannessa alakohdassa säädetyt muista kuin luonnonmukaisista simpukkahautomoista saatujen toukkien käyttämistä luonnonmukaisessa tuotannossa, päättyvät 31 päivänä joulukuuta 2015, mikä merkitsee sitä, että kyseisen päivämäärän jälkeen kaikkien luonnonmukaisessa tuotannossa käytettävien poikasten ja simpukantoukkien on oltava luonnonmukaisesti tuotettuja. Koska luonnonmukaisesti viljeltyä poikasia ja simpukantoukkia ei ole saatavilla riittävästi, kyseistä päivämäärää olisi lykättävä yhdellä vuodella, jotta toimijoilla olisi aikaa tuottaa riittävästi luonnonmukaisesti viljeltyjä poikasia ja simpukantoukkia.

                  (5)

                  Asetuksen (EY) N:o 889/2008 29 d artiklan 4 kohdan mukaisesti komissio tarkastelee eräitä viininvalmistusmenetelmiä, -käytäntöjä ja -käsittelyjä ennen 1 päivää elokuuta 2015 kyseisiä käytäntöjen asteittaista poistamista tai lisärajoittamista varten.

                  (6)

                  Komissio pyysi luonnonmukaista tuotantoa koskevia teknisiä lausuntoja antavaa asiantuntijaryhmää, jäljempänä ’EGTOP’, arvioimaan kyseisten viininvalmistusmenetelmien, -käytäntöjen ja -käsittelyjen vaikutuksen luomuviinin tiettyihin perusominaisuuksiin ja sen, onko niiden tilalle vaihtoehtoisia tekniikoita. EGTOP suositti (3) sallimaan jatkossakin niiden käytön luomutuotannossa, koska tällä hetkellä ei ole käyttökelpoisia vaihtoehtoja. Se suositteli myös arvioimaan nämä tekniikat uudelleen tietyn ajan kuluttua samassa tarkoituksessa kuin tällä kertaa eli niiden asteittaista poistamista tai lisärajoittamista varten. Näin ollen 1 päivään elokuuta 2015 asetettua määräaikaa olisi jatkettava kolmella vuodella.

                  (7)

                  Toimivaltaisilla viranomaisilla on mahdollisuus sallia tilapäisiä poikkeuksia eläimiä koskevista tuotantosäännöistä, jos erityiset olosuhteet estävät toimijoita jatkamasta tai aloittamasta uudelleen luomutuotantoa. Etenkin kun eläinten kuolleisuus on suuri tautien tai hätätilanteiden seurauksena, toimivaltaiset viranomaiset voivat sallia, että lauma tai parvi perustetaan uudelleen tai sitä uudistetaan muilla kuin luonnonmukaisesti kasvatetuilla eläimillä, jos luonnonmukaisesti kasvatettuja eläimiä ei ole saatavilla. Olisi selvennettävä, että tällaisessa tapauksessa muiden kuin luonnonmukaisesti kasvatettujen eläinten tuomisessa karjaan tai parveen on silti noudatettava sitä koskevaa siirtymävaihetta.

                  (8)

                  Koska mahdollisuuksia käyttää luonnonmukaisessa tuotannossa muita kuin luonnonmukaisesti viljeltyjä poikasia on viime vuosina rajoitettu, on lisäksi aiheellista säätää samanlaisista poikkeuksellisista tuotantosäännöistä, jos vesiviljelyeläinten kuolleisuus on korkea.

                  (9)

                  Asetuksen (EY) N:o 889/2008 liitteessä II luetellaan tuotteet, joiden käyttö luonnonmukaisessa tuotannossa on sallittu asetuksen (EY) N:o 834/2007 12 artiklan 1 kohdan h alakohdan ja 16 artiklan 1 kohdan a alakohdan mukaisesti. Nämä tuotteet on jaettu seitsemään ryhmään erilaisten kriteerien, kuten käytön tai alkuperän perusteella. Olisi hyödyllistä yksinkertaistaa esitystapaa ja käyttää luokittelussa ainoastaan alkuperäkriteeriä.

                  (10)

                  Asetuksen (EY) N:o 889/2008 liitteessä II olevan taulukon oikeassa sarakkeessa esitetään kuvaus, koostumusvaatimukset ja käytön edellytykset kyseissä liitteessä luetelluille tuotteille, joihin sisältyy mikro-organismeja ja aineita. Edellytysten kyseisten tuotteiden käytölle luomutuotannossa ja erityisesti vastaavan käyttöluokan (kuten hyönteisten, punkkien tai sienitautien torjunta-aine) on kuitenkin noudatettava komission täytäntöönpanoasetuksen (EU) N:o 540/2011 (4) liitteessä maataloudelle yleisesti vahvistettuja tehoaineiden käytön edellytyksiä. Jos käyttö on kyseisellä asetuksella rajoitettu maataloudessa yleisesti, käyttölupia on rajoitettu myös luomutuotannossa. Lisäksi kokemus on osoittanut, että asetuksen (EY) N:o 889/2008 liitteessä II lueteltujen tuotteiden käytön edellytykset ovat varsin usein samat luonnonmukaisessa maataloudessa kuin perinteisessä maataloudessa ja että käytön rajoitukset ovat rajalliset.

                  (11)

                  Järjestelmää olisi tämän vuoksi yksinkertaistettava, jotta vältetään se, että asetuksen (EY) N:o 889/2008 liitteessä II luetellaan käyttötarkoituksia, jotka eivät ole enää hyväksyttyjä täytäntöönpanoasetuksen (EU) N:o 540/2011 nojalla. Samalla olisi mainittava, että kaikki täytäntöönpanoasetuksella (EU) N:o 540/2011 maataloudessa yleisesti hyväksytyt käyttötarkoitukset ovat automaattisesti sallittuja luonnonmukaisessa tuotannossa, paitsi jos on nimenomaisesti mainittu, että tiettyihin käyttötarkoituksiin sovelletaan rajoittavampia edellytyksiä.

                  (12)

                  Jäsenvaltiot ovat toimittaneet muille jäsenvaltioille ja komissiolle asetuksen (EY) N:o 834/2007 16 artiklan 3 kohdassa säädettyä menettelyä noudattaen tiettyjä aineita koskevat asiakirja-aineistot kyseisten aineiden hyväksymiseksi ja sisällyttämiseksi asetuksen (EY) N:o 889/2008 liitteeseen II. EGTOP ja komissio ovat tutkineet nämä asiakirja-aineistot.

                  (13)

                  Suosituksissaan (5) EGTOP päätteli muun muassa, että hiilidioksidi, piimaa, rasvahapot ja kaliumbikarbonaatti ovat luomutuotannon tavoitteiden ja periaatteiden mukaisia. Kyseiset aineet olisi sen vuoksi sisällytettävä asetuksen (EY) N:o 889/2008 liitteeseen II. Jotta tehoaineiden nimet täytäntöönpano olisivat samat kuin toimeenpanoasetuksessa (EU) N:o 540/2011, on lisäksi aiheellista muuttaa ”rasvahapon kaliumsuola (pehmeä saippua)” muotoon ”rasvahapot”.

                  (14)

                  Euroopan parlamentin ja neuvoston asetuksen (EY) N:o 1107/2009 (6) 23 artiklan mukaisesti perusaineet ovat aineita, jotka ovat hyödyllisiä kasvinsuojelussa mutta joita ei yleensä käytetä tähän tarkoitukseen. Monia niistä on perinteisesti käytetty luonnonmukaisessa viljelyssä jopa ennen perusaineeksi luokittelemista. Niiden joukossa on lukuisia kasvi- tai eläinperäisiä elintarvikkeita. On aiheellista sallia näiden perusaineiden käyttö luomutuotannossa ja siksi sisällyttää ne asetuksen (EY) N:o 889/2008 liitteeseen II, jos ne täyttävät kaksi edellytystä: ne kuuluvat Euroopan parlamentin ja neuvoston asetuksen (EY) N:o 178/2002 (7) 2 artiklassa olevaan ”elintarvikkeen” määritelmään ja ovat kasvi- tai eläinperäisiä.

                  (15)

                  Asetuksen (EY) N:o 889/2008 liitteessä VI luetellaan lisäaineet, jotka ovat sallittuja luonnonmukaisissa tuotteissa asetuksen (EY) N:o 834/2007 14 artiklan 1 kohdan d alakohdan ja 16 artiklan 1 kohdan d alakohdan mukaisesti.

                  (16)

                  Liitteen VI esitysasua olisi muutettava Euroopan parlamentin ja neuvoston asetuksessa (EY) N:o 1831/2003 (8) omaksuttuun lähestymistapaan mukautumiseksi. Taulukon VI vasenta saraketta olisi muutettava ilmoittamalla lisäaineiden tai funktionaalisten ryhmien erityiset tunnistenumerot, ja ryhmien ”teknologiset lisäaineet” ja ”ravitsemukselliset lisäaineet” luokittelu olisi mukautettava asetuksessa (EY) N:o 889/2008 käytettyyn luokitteluun. Asetuksen (EY) N:o 889/2008 liitteessä VI olevassa 4 jaksossa olevaan ryhmään ”eläintuotantoon vaikuttavat lisäaineet” kuuluvien aineiden nimet olisi myös mukautettava asetuksen (EY) N:o 1831/2003 sanamuodon mukaisesti.

                  (17)

                  Jäsenvaltiot ovat toimittaneet muille jäsenvaltioille ja komissiolle asetuksen (EY) N:o 834/2007 16 artiklan 3 kohdassa säädettyä menettelyä noudattaen tiettyjä rehun lisäaineita koskevat asiakirja-aineistot kyseisten aineiden hyväksymiseksi ja sisällyttämiseksi asetuksen (EY) N:o 889/2008 liitteeseen VI. EGTOP ja komissio ovat tutkineet nämä asiakirja-aineistot. Rehuaineita ja rehun lisäaineita koskevien EGTOPin suositusten (9) perusteella olisi sallittava seuraavien aineiden käyttö, joita EGTOP pitää luonnonmukaisen maatalouden periaatteiden ja tavoitteiden mukaisina: seleenihiiva, dikuparikloriditrihydroksidi (TBCC) ja sinkkikloridihydroksidimonohydraatti (TBZC).

                  (18)

                  Kun otetaan huomioon komission täytäntöönpanoasetuksilla (EU) N:o 131/2014 (10), (EU) 2015/861 (11) ja (EU) 2015/1152 (12) tehdyt muutokset, on tarpeen korvata aineet ”luonnollisista lähteistä peräisin olevat tokoferoliuutteet”, ”E 2 Jodi” ja ”E 3 Koboltti”, joita ei ole enää olemassa, uusilla samojen luokkien aineilla. Lisäksi olisi korjattava eräät bentoniitin/montmorilloniitin ja klinoptiloliitin tunnistenumeroita koskevat epätarkkuudet funktionaalisessa ryhmässä ”d) sidonta-aineet ja paakkuuntumisenestoaineet”.

                  (19)

                  Asetuksen (EY) N:o 889/2008 liitteessä VIII luetellaan eräitä lisäaineita, jotka ovat sallittuja luonnonmukaisten jalostettujen elintarvikkeiden, hiivan ja hiivatuotteiden tuotannossa asetuksen (EY) N:o 834/2007 19 artiklan 2 kohdan b alakohdan ja 21 artiklan mukaisesti.

                  (20)

                  Jotta saavutetaan yhdenmukaisuus Euroopan parlamentin ja neuvoston asetuksen (EY) N:o 1333/2008 (13) kanssa, on tarpeen muuttaa hyytelömäisen piidioksidigeelin tai -liuoksen (E 551) käytön erityisehtoja ja täsmentää bentoniitin erityiset puhtausvaatimukset. Asetuksen (EY) N:o 1333/2008 mukainen kaoliinin (E 559) nykyinen lupa olisi peruutettava, sillä kyseisen lisäaineen käyttö oli sallittua 31 päivään tammikuuta 2014 saakka.

                  (21)

                  Jäsenvaltiot ovat toimittaneet muille jäsenvaltioille ja komissiolle asetuksen (EY) N:o 834/2007 21 artiklan 2 kohdassa säädettyä menettelyä noudattaen elintarvikelisäaineita, valmistuksen apuaineita ja tiettyjä muita aineita koskevat asiakirja-aineistot kyseisten aineiden hyväksymiseksi ja sisällyttämiseksi asetuksen (EY) N:o 889/2008 liitteeseen VIII. EGTOP ja komissio ovat tutkineet nämä asiakirja-aineistot.

                  (22)

                  Elintarvikelisäaineita koskevien EGTOPin suositusten (14) perusteella olisi sallittava seuraavien aineiden käyttö, joita EGTOP pitää luonnonmukaisen maatalouden periaatteiden ja tavoitteiden mukaisina: mehiläisvaha (E 901), karnaubavaha (E 903), gellaanikumi (E 418) ja erytritoli (E 968).

                  (23)

                  Lisäksi seuraavien lisäaineiden käyttöä koskevat edellytykset olisi muutettava EGTOPin suosituksen perusteella: rikkidioksidi, kaliumdisulfiitti, tokoferolipitoinen uute, lesitiinit, sitruunahappo, natriumsitraatti, viinihappo, glyseroli, natriumkarbonaatti, hyytelömäinen piidioksidigeeli tai -liuos ja natriumhydroksidi. Luonnonmukaisista raaka-aineista saatua lesitiiniä on saatavilla markkinoilla, mutta luomuelintarvikkeiden jalostusteollisuuden useimmissa käyttötarkoituksissa tarvitaan tällaisen lesitiinin sopivia laatuja. Luomutuotantoa varten ei ole tällä hetkellä saatavilla riittävästi sopivia laatuja. Kun otetaan huomioon luomuelintarvikkeiden tuotannossa tarvittavien luomulesitiinin eri laatujen tilapäinen puute, olisi säädettävä, että kolmen vuoden siirtymäkauden aikana luomuelintarvikkeiden tuotannossa saa käyttää muista kuin luonnonmukaisista raaka-aineista saatua lesitiiniä.

                  (24)

                  Valmistuksen apuaineita koskevien EGTOPin suositusten perusteella olisi sallittava etikkahappo/etikka, tiamiinihydrokloridi, diammoniumfosfaatti, natriumkarbonaatti ja puukuitu. Erityisehtoja olisi muutettava natriumkarbonaatin, sitruunahapon, natriumhydroksidin, kasviöljyjen, bentoniitin, mehiläisvahan ja karnaubavahan osalta.

                  (25)

                  Hiivan tuotannossa käytettyjen valmistuksen apuaineiden osalta olisi edellytettävä, että perunatärkkelystä ja kasviöljyjä saa käyttää ainoastaan, jos ne ovat peräisin luonnonmukaisesta tuotannosta, koska kyseisiä valmistuksen apuaineita on nykyisin saatavilla luonnonmukaisina riittäviä määriä ja riittävän laatuisina.

                  (26)

                  Lopuksi asetuksen (EY) N:o 889/2008 liitteissä II, VI ja VIII ei ole enää tarpeen viitata asetukseen, jonka nojalla tuotteet tai aineet on hyväksytty.

                  (27)

                  Sen vuoksi asetusta (EY) N:o 889/2008 olisi muutettava.

                  (28)

                  Jotta toimijoilla, tarkastusviranomaisilla ja tarkastuselimillä olisi kohtuullinen aika sopeutua siihen, että merileviä koskevia yksityiskohtaisia tuotantosääntöjä sovelletaan myös mikrolevien lisäkäyttöön elintarvikkeena, asetuksen (EY) N:o 889/2008 6 a artiklan muutosta olisi sovellettava 12 kuukauden kuluttua tämän asetuksen voimaantulosta.

                  (29)

                  Jatkuvuuden vuoksi ja muiden kuin luonnonmukaisesti viljeltyjen poikasten ja muista kuin luonnonmukaisista simpukkahautomoista saatujen toukkien käyttömahdollisuuden jatkamiseksi asetuksen (EY) N:o 889/2008 25 e artiklan 3 kohdan ja 25 o artiklan 1 kohdan muutosta olisi sovellettava taannehtivasti 1 päivästä tammikuuta 2016.

                  (30)

                  Jotta toimijoilla olisi mahdollisuus mukautua muutoksiin, jotka on otettu käyttöön eräiden luonnonmukaisten jalostettujen elintarvikkeiden tuotannossa käytettävien tuotteiden ja aineiden, hiivan ja hiivatuotteiden osalta, asetuksen (EY) N:o 889/2008 liitteeseen VIII tehtyjä muutoksia olisi sovellettava kuuden kuukauden kuluttua tämän asetuksen voimaantulosta.

                  (31)

                  Tässä asetuksessa säädetyt toimenpiteet ovat luonnonmukaisen tuotannon komitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Asetuksen (EY) N:o 889/2008 muuttaminen
      Muutetaan asetus (EY) N:o 889/2008 seuraavasti:

                  1)

                  Korvataan 6 a artikla seuraavasti:
                  ”6 a artikla
                  Soveltamisala
                  Tässä luvussa vahvistetaan merilevien tuotantoa koskevat yksityiskohtaiset säännöt.
                  Tämän luvun soveltamiseksi ”merileviin” katsotaan kuuluvan monisoluiset merilevät, kasviplankton ja mikrolevät.”

                  2)

                  Korvataan 25 e artiklan 3 kohta seuraavasti:
                  ”3.   Viljelylaitokseen tuotavien muiden kuin luonnonmukaisesti vesiviljeltyjen poikasten enimmäisosuus on 80 prosenttia 31 päivään joulukuuta 2011 mennessä, 50 prosenttia 31 päivään joulukuuta 2014 mennessä ja 0 prosenttia 31 päivään joulukuuta 2016 mennessä.”

                  3)

                  Korvataan 25 o artiklan 1 kohdan kolmas alakohta seuraavasti:
                  ”Luonnonmukaisiin tuotantoyksiköihin tuotavien muista kuin luonnonmukaisista simpukkahautomoista saatujen toukkien enimmäisosuus saa kuitenkin olla 80 prosenttia 31 päivään joulukuuta 2011 mennessä, 50 prosenttia 31 päivään joulukuuta 2014 mennessä ja 0 prosenttia 31 päivään joulukuuta 2016 mennessä.”

                  4)

                  Korvataan 29 d artiklan 4 kohdan päivämäärä ”1 päivää elokuuta 2015” päivämäärällä ”1 päivää elokuuta 2018”.

                  5)

                  Muutetaan 47 artiklan ensimmäinen alakohta seuraavasti:

                              a)

                              korvataan a alakohta seuraavasti:

                                          ”a)

                                          lauman tai parven uudistamisen tai uudelleen perustamisen muilla kuin luonnonmukaisilla eläimillä, kun eläinten kuolleisuus on suuri tautien tai hätätilanteiden seurauksena eikä luonnonmukaisesti kasvatettuja eläimiä ole saatavilla ja edellyttäen, että muihin kuin luonnonmukaisesti kasvatettuihin eläimiin sovelletaan siirtymävaihetta;”;

                              b)

                              Lisätään f alakohta seuraavasti:

                                          ”f)

                                          jos vesiviljelyeläinten kuolleisuus on suuri Euroopan parlamentin ja neuvoston asetuksen (EU) N:o 508/2014 (*) 57 artiklan 1 kohdan a–d alakohdassa luetelluista syistä, vesiviljelykantojen uudistamisen tai uudelleen perustamisen muilla kuin luonnonmukaisilla vesiviljelyeläimillä, jos luonnonmukaisesti kasvatettuja eläimiä ei ole saatavilla ja edellyttäen, että luonnonmukaista tuotantotapaa noudatetaan vähintään tuotantojakson viimeisten kahden kolmanneksen aikana.

                                 (*)  Euroopan parlamentin ja neuvoston asetus (EU) N:o 508/2014, annettu 15 päivänä toukokuuta 2014, Euroopan meri- ja kalatalousrahastosta ja neuvoston asetusten (EY) N:o 2328/2003, (EY) N:o 861/2006, (EY) N:o 1198/2006 ja (EY) N:o 791/2007 sekä Euroopan parlamentin ja neuvoston asetuksen (EU) N:o 1255/2011 kumoamisesta (EUVL L 149, 20.5.2014, s. 1).”"

                  6)

                  Korvataan liite II tämän asetuksen liitteessä I olevalla tekstillä.

                  7)

                  Korvataan liite VI tämän asetuksen liitteessä II olevalla tekstillä.

                  8)

                  Muutetaan liite VIII tämän asetuksen liitteen III mukaisesti.

            2 artikla
      Voimaantulo ja soveltaminen
      Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
      Seuraavia 1 artiklan kohtia sovelletaan niille ilmoitetusta päivämäärästä:

                  a)

                  1 kohtaa sovelletaan 7 päivästä toukokuuta 2017;

                  b)

                  2 ja 3 kohtaa sovelletaan 1 päivästä tammikuuta 2016;

                  c)

                  8 kohtaa sovelletaan 7 päivästä marraskuuta 2016.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 29 päivänä huhtikuuta 2016.

               Komission puolesta

               Puheenjohtaja

            Jean-Claude JUNCKER

         (1)  EUVL L 189, 20.7.2007, s. 1.

         (2)  Komission asetus (EY) N:o 834/2007, annettu 5 päivänä syyskuuta 2008, luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 889/2008 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta (EUVL L 250, 18.9.2008, s. 1).

         (3)  Loppuraportti:
      http://ec.europa.eu/agriculture/organic/eu-policy/expert-advice/documents/final-reports/

         (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

         (5)  Loppuraportti:
      http://ec.europa.eu/agriculture/organic/eu-policy/expert-advice/documents/final-reports/egtop-final-report-on-ppp-ii_en.pdf

         (6)  Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta (EUVL L 309, 24.11.2009, s. 1).

         (7)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

         (8)  Euroopan parlamentin ja neuvoston asetus (EY) N:o 1831/2003, annettu 22 päivänä syyskuuta 2003, eläinten ruokinnassa käytettävistä lisäaineista (EUVL L 268, 18.10.2003, s. 29).

         (9)  Loppuraportti:
      http://ec.europa.eu/agriculture/organic/eu-policy/expert-advice/documents/final-reports/egtop-final-report-feed-ii_en.pdf

         (10)  Komission täytäntöönpanoasetus (EU) N:o 131/2014, annettu 11 päivänä helmikuuta 2014, koboltti(II)asetaattitetrahydraatin, koboltti(II)karbonaatin, koboltti(II)karbonaattihydroksidi(2:3)monohydraatin, koboltti(II)sulfaattiheptahydraatin ja pinnoitetun rakeistetun koboltti(II)karbonaattihydroksidi(2:3)monohydraatin hyväksymisestä rehun lisäaineena annetun täytäntöönpanoasetuksen (EU) N:o 601/2013 muuttamisesta (EUVL L 41, 12.2.2014, s. 3).

         (11)  Komission täytäntöönpanoasetus (EU) 2015/861, annettu 3 päivänä kesäkuuta 2015, kaliumjodidin, vedettömän kalsiumjodaatin ja pinnoitetun rakeistetun vedettömän kalsiumjodaatin hyväksymisestä kaikkien eläinlajien rehun lisäaineina (EUVL L 137, 4.6.2015, s. 1).

         (12)  Komission täytäntöönpanoasetus (EU) 2015/1152, annettu 14 päivänä heinäkuuta 2015, kasviöljyistä peräisin olevien tokoferoliuutteiden, kasviöljyistä peräisin olevien runsaasti (delta)tokoferolia sisältävien uutteiden ja alfatokoferolin hyväksymisestä kaikkien eläinlajien rehun lisäaineina (EUVL L 187, 15.7.2015, s. 5).

         (13)  Euroopan parlamentin ja neuvoston asetus (EY) N:o 1333/2008, annettu 16 päivänä joulukuuta 2008, elintarvikelisäaineista (EUVL L 354, 31.12.2008, s. 16).

         (14)  Loppuraportit:

                  http://ec.europa.eu/agriculture/organic/eu-policy/expert-advice/documents/final-reports/final_report_egtop_on_organic_food_en.pdf

                  http://ec.europa.eu/agriculture/organic/eu-policy/expert-advice/documents/final-reports/egtop-final-report-food-ii_en.pdf

                  http://ec.europa.eu/agriculture/organic/eu-policy/expert-advice/documents/final-reports/egtop-final-report-food-iii_en.pdf

         LIITE I

               ”LIITE II

                  Torjunta-aineet – Asetuksen 5 artiklan 1 kohdassa tarkoitetut tuotteet

               Kaikkien tässä liitteessä lueteltujen aineiden on täytettävä ainakin komission täytäntöönpanoasetuksen (EU) N:o 540/2011 (1) liitteessä täsmennetyt käytön edellytykset. Luonnonmukaista tuotantoa koskevat tiukemmat käytön edellytykset täsmennetään kunkin taulukon toisessa sarakkeessa.
               1.   Kasvi- tai eläinperäiset aineet

                           Nimi

                           Kuvaus, koostumusvaatimukset, käytön edellytykset

                              Azadirachta indica -lajista (neempuu) uuttamalla saatu atsadiraktiini

                           Perusaineet

                           Ainoastaan Euroopan parlamentin ja neuvoston asetuksen (EY) N:o 1107/2009 (2) 23 artiklan 1 kohdassa tarkoitetut perusaineet, jotka sisältyvät Euroopan parlamentin ja neuvoston asetuksen (EY) N:o 178/2002 (3) 2 artiklassa olevaan ”elintarvikkeen” määritelmään ja ovat kasvi- tai eläinperäisiä.
                           Aineita ei saa käyttää rikkakasvien vaan ainoastaan tuhoojien ja tautien torjunta-aineena.

                           Mehiläisvaha

                           Ainoastaan leikkaushaavojen käsittelyaineena/suoja-aineena.

                           Hydrolysoituneet proteiinit gelatiinia lukuun ottamatta

                           Laminariini

                           Merilevä on kasvatettava joko luonnonmukaisesti 6 d artiklan mukaisesti tai korjattava kestävällä tavalla 6 c artiklan mukaisesti

                           Feromonit

                           Ainoastaan pyydyksissä ja haihduttimissa.

                           Kasviöljyt

                           Kaikkiin käyttötarkoituksiin, paitsi rikkakasvien torjunta-aineena.

                              Chrysanthemum cinerariaefolium -lajista uutetut pyretriinit

                           Pyretroidit (ainoastaan deltametriini ja lambda-syhalotriini)

                           Ainoastaan pyydyksissä, joissa on erityisiä houkuttimia. Ainoastaan Bactrocera oleae -lajin ja Ceratitis capitata Wied. -lajin tuhoojiin.

                              Quassia amara -lajista uutettu kvassia

                           Ainoastaan hyönteisten torjunta-aineena, karkotteena.

                           Hajukarkottimet, eläin- tai kasviperäiset / lampaanrasva

                           Yksinomaan muissa kuin syötävissä kasvinosissa ja silloin, kun lampaat tai vuohet eivät nauti kasviaineistoa

                     2.   Mikro-organismit tai mikro-organismien tuottamat aineet

                           Nimi

                           Kuvaus, koostumusvaatimukset, käytön edellytykset

                           Mikro-organismit

                           Ei GMO-peräiset tuotteet.

                           Spinosadi

                     3.   Muut kuin 1 ja 2 jaksossa mainitut aineet

                           Nimi

                           Kuvaus, koostumusvaatimukset, käytön edellytykset

                           Alumiinisilikaatti (kaoliini)

                           Kalsiumhydroksidi

                           Sienitautien torjunta-aine käytettäessä ainoastaan hedelmäpuissa, taimitarhat mukaan luettuna, lehtipuunsyövän (Nectria galligena) torjuntaan

                           Hiilidioksidi

                           Kupariyhdisteet kuparihydroksidin, kuparioksykloridin, kuparioksidin, Bordeaux-seoksen ja kolmiemäksisen kuparisulfaatin muodossa

                           Enintään 6 kilogrammaa kuparia hehtaaria kohden vuodessa.
                           Monivuotisten kasvien osalta jäsenvaltiot voivat ensimmäisestä kohdasta poiketen säätää, että 6 kilogrammaa kuparia oleva enimmäismäärä voidaan ylittää tiettynä vuonna edellyttäen, että viiden vuoden (kyseinen vuosi ja neljä edeltävää vuotta) aikana tosiasiallisesti käytetty keskimäärä ei ylitä 6:ta kilogrammaa.

                           Eteeni

                           Rasvahapot

                           Kaikkiin käyttötarkoituksiin, paitsi rikkakasvien torjunta-aineena.

                           Rautafosfaatti (rauta(III)ortofosfaatti)

                           Viljelykasvien väliin pintasiroteltavat valmisteet.”

                           Piimaa

                           Rikkikalkki (kalsiumpolysulfidi)

                           Parafiiniöljy

                           Kaliumvetykarbonaatti (kaliumbikarbonaatti)

                           Kvartsihiekka

                           Rikki

            (1)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (2)  Euroopan parlamentin ja neuvoston asetus (EY) N:o 1107/2009, annettu 21 päivänä lokakuuta 2009, kasvinsuojeluaineiden markkinoille saattamisesta (EUVL L 309, 24.11.2009, s. 1).

            (3)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

         LIITE II

               ”LIITE VI

                  Asetuksen 22 artiklan g alakohdassa, 24 artiklan 2 kohdassa ja 25 m artiklan 2 kohdassa tarkoitetut eläinten ruokinnassa käytettävät rehun lisäaineet

               Tässä liitteessä luetellut lisäaineet on hyväksyttävä Euroopan parlamentin ja neuvoston asetuksen (EY) N:o 1831/2003 (1) nojalla.
               1.   TEKNOLOGISET LISÄAINEET
               a)   Säilöntäaineet

                           Tunnistenumerot tai Funktionaaliset ryhmät

                           Aine

                           Kuvaus, käytön edellytykset

                           E 200

                           Sorbiinihappo

                           E 236

                           Muurahaishappo

                           E 237

                           Natriumformiaatti

                           E 260

                           Etikkahappo

                           E 270

                           Maitohappo

                           E 280

                           Propionihappo

                           E 330

                           Sitruunahappo

                     b)   Hapettumisenestoaineet

                           Tunnistenumerot tai Funktionaaliset ryhmät

                           Aine

                           Kuvaus, käytön edellytykset

                           1b306(i)

                           Kasviöljyistä peräisin olevat tokoferoliuutteet

                           1b306(ii)

                           Kasviöljyistä peräisin olevat runsaasti (delta)tokoferolia sisältävät uutteet

                     c)   Emulgointi-, stabilointi-, sakeuttamis- ja hyytelöimisaineet

                           Tunnistenumerot tai Funktionaaliset ryhmät

                           Aine

                           Kuvaus, käytön edellytykset

                           E 322

                           Lesitiinit

                           Ainoastaan jos peräisin luonnonmukaisista raaka-aineista,
                           Käyttö ainoastaan vesiviljelyeläinten rehuissa.

                     d)   Sidonta-aineet ja paakkuuntumisenestoaineet

                           Tunnistenumerot tai Funktionaaliset ryhmät

                           Aine

                           Kuvaus, käytön edellytykset

                           E 535

                           Natriumferrosyanidi

                           Enimmäisannos 20 mg/kg NaCl (ferrosyanidianionina laskettuna)

                           E 551b

                           Kolloidinen silika

                           E 551c

                           Piimaa (puhdistettu)

                           1m558i

                           Bentoniitti

                           E 559

                           Kaoliinipitoiset savet, asbestittomat

                           E 560

                           Steatiitin ja kloriitin luonnossa esiintyvä seos

                           E 561

                           Vermikuliitti

                           E 562

                           Sepioliitti

                           E 566

                           Natroliitti-fonoliitti

                           1g568

                           Sedimenttiperäinen klinoptiloliitti

                           E 599

                           Perliitti

                     e)   Säilörehun valmistuksessa käytettävät lisäaineet

                           Tunnistenumerot tai Funktionaaliset ryhmät

                           Aine

                           Kuvaus, käytön edellytykset

                           1k

                           Entsyymit ja mikro-organismit

                           Ainoastaan säilörehun tuotannossa, jos sääolot eivät mahdollista riittävää käymistä.

                     2.   SENSORISET LISÄAINEET

                           Tunnistenumerot tai Funktionaaliset ryhmät

                           Aine

                           Kuvaus, käytön edellytykset

                           2b

                           Aromiaineet

                           Vain maataloustuotteista saatavat uutteet.

                     3.   RAVITSEMUKSELLISET LISÄAINEET
               a)   Vitamiinit, provitamiinit ja kemiallisesti tarkkaan määritellyt aineet, joilla on samankaltainen vaikutus

                           Tunnistenumerot tai Funktionaaliset ryhmät

                           Aine

                           Kuvaus, käytön edellytykset

                           3a

                           Vitamiinit ja provitamiinit

                                       —

                                       Peräisin maataloustuotteista.

                                       —

                                       Vain maataloustuotteista peräisin olevien vitamiinien kanssa identtisiä synteettisesti tuotettuja vitamiineja saa käyttää yksimahaisten eläinten ja vesiviljeltyjen eläinten rehussa.

                                       —

                                       Vain maataloustuotteista peräisin olevien vitamiinien kanssa identtisiä synteettisesti tuotettuja A-, D- ja E-vitamiineja saa käyttää märehtijöiden rehussa; käytön edellytyksenä on jäsenvaltion ennakkolupa, joka perustuu märehtijöiden arvioituihin mahdollisuuksiin saada tarvittava määrä mainittuja vitamiineja niiden päivittäisissä rehuannoksissa.

                     b)   Hivenaineyhdisteet

                           Tunnistenumerot tai Funktionaaliset ryhmät

                           Aine

                           Kuvaus, käytön edellytykset

                           E1 Rauta

                           Rautaoksidi
                           Ferrokarbonaatti
                           Ferrosulfaattiheptahydraatti
                           Ferrosulfaattimonohydraatti

                           3b201

                           Kaliumjodidi

                           3b202

                           Vedetön kalsiumjodaatti

                           3b203

                           Pinnoitettu rakeistettu vedetön kalsiumjodaatti

                           3b301

                           Koboltti(II)asetaattitetrahydraatti

                           3b302

                           Koboltti(II)karbonaatti

                           3b303

                           Koboltti(II)karbonaattihydroksidi(2:3)monohydraatti

                           3b304

                           Pinnoitettu rakeistettu koboltti(II)karbonaatti

                           3b305

                           Koboltti(II)sulfaattiheptahydraatti

                           E4 Kupari

                           Emäksinen kuparikarbonaatti, monohydraatti
                           Kuparioksidi
                           Kuparisulfaattipentahydraatti

                           3b409

                           Dikuparikloriditrihydroksidi (TBCC)

                           E5 Mangaani

                           Mangaanioksidi
                           Mangaanisulfaattimonohydrataatti
                           Mangaanikarbonaatti

                           E6 Sinkki

                           Sinkkioksidi
                           Sinkkisulfaattimonohydraatti
                           Sinkkisulfaattiheptahydraatti

                           3b609

                           Sinkkikloridihydroksidimonohydraatti (TBZC)

                           E7 Molybdeeni

                           Natriummolybdaatti

                           E8 Seleeni

                           Natriumseleniitti
                           Natriumselenaatti

                           3b8.10, 3b8.11, 3b8.12, 3b813 ja 3b817

                           Inaktivoitu seleenihiiva

                     4.   ELÄINTUOTANTOON VAIKUTTAVAT LISÄAINEET

                           Tunnistenumerot tai Funktionaaliset ryhmät

                           Aine

                           Kuvaus, käytön edellytykset

                           4a, 4b, 4c ja 4d

                           Entsyymit ja mikro-organismit ryhmässä ”Eläintuotantoon vaikuttavat lisäaineet””

            (1)  Euroopan parlamentin ja neuvoston asetus (EY) N:o 1831/2003, annettu 22 päivänä syyskuuta 2003, eläinten ruokinnassa käytettävistä lisäaineista (EUVL L 268, 18.10.2003, s. 29).

         LIITE III
         Muutetaan asetuksen (EY) N:o 889/2008 liite VIII seuraavasti:

                     1)

                     Poistetaan A jakson otsikon yläpuolella oleva huomautus, B jakson otsikon alapuolella oleva huomautus sekä ja A ja B jaksossa olevien taulukoiden ensimmäinen sarake, jonka otsikkona on ”Lupa”.

                     2)

                     Muutetaan A jakso seuraavasti:

                                 a)

                                 korvataan seuraavia koskevat rivit: rikkidioksidi, kaliumdisulfiitti, tokoferolipitoinen uute, lesitiinit, sitruunahappo, natriumsitraatit, viinihappo, glyseroli, natriumkarbonaatit, piidioksidi ja natriumhydroksidi seuraavilla riveillä:

                                             ”E 220

                                             Rikkidioksidi

                                             X

                                             X (vain simassa)

                                             Hedelmäviineissä (*) ja simassa sekä lisätyn sokerin kanssa että ilman):100 mg (**)

                                             E 224

                                             Kaliumdisulfiitti

                                             X

                                             X (vain simassa)

                                             Hedelmäviineissä (*) ja simassa sekä lisätyn sokerin kanssa että ilman):100 mg (**)

                                             E 306 (*)

                                             Tokoferoliuute

                                             X

                                             X

                                             Hapettumisenestoaine

                                             E 322 (*)

                                             Lesitiinit

                                             X

                                             X

                                             Maitotuotteet (2)
                                             Ainoastaan jos peräisin luonnonmukaisista raaka-aineista (***)

                                             E 330

                                             Sitruunahappo

                                             X

                                             X

                                             E 331

                                             Natriumsitraatti

                                             X

                                             X

                                             E 334

                                             Viinihappo L(+)–

                                             X

                                             X (vain simassa)

                                             E 422

                                             Glyseroli

                                             X

                                             Kasviperäinen.
                                             Kasviuutteisiin ja aromeihin

                                             E 500

                                             Natriumkarbonaatti

                                             X

                                             X

                                             E 551

                                             Hyytelömäinen piidioksidigeeli tai -liuos

                                             X

                                             X

                                             Yrtteihin ja mausteisiin kuivatussa jauhemaisessa muodossa.
                                             Aromit ja kittivaha.

                                             E 524

                                             Natriumhydroksidi

                                             X

                                             ”Laugengebäckin” pintakäsittelyyn ja happoisuuden säätelyyn luontaisissa aromeissa

                                 b)

                                 lisätään seuraavat rivit tunnusnumeroiden järjestyksessä:

                                             ”E 418

                                             Gellaanikumi

                                             X

                                             X

                                             Ainoastaan asyylipitoisuudeltaan korkea muoto

                                             E 901

                                             Mehiläisvaha

                                             X

                                             Ainoastaan makeistuotteiden kiillotusaineena.
                                             Luonnonmukaisesta mehiläishoidosta peräisin oleva mehiläisvaha

                                             E 903

                                             Karnaubavaha

                                             X

                                             Ainoastaan makeistuotteiden kiillotusaineena.
                                             Ainoastaan jos peräisin luonnonmukaisista raaka-aineista”

                                 c)

                                 lisätään rivi seuraavasti:

                                             ”E 968

                                             Erytritoli

                                             X

                                             X

                                             Ainoastaan jos peräisin luonnonmukaisesta tuotannosta käyttämättä ioninvaihtotekniikkaa”

                     3)

                     Muutetaan B jakso seuraavasti:

                                 a)

                                 korvataan seuraavia koskevat rivit: natriumkarbonaatti, sitruunahappoa, natriumhydroksidi, kasviöljyt, bentoniitti, mehiläisvaha ja karnaubavaha seuraavilla riveillä:

                                             ”Natriumkarbonaatti

                                             X

                                             X

                                             Sitruunahappo

                                             X

                                             X

                                             Natriumhydroksidi

                                             X

                                             Sokeri(e)n valmistukseen
                                             Öljyntuotantoa varten lukuun ottamatta oliiviöljyn tuotantoa

                                             Kasviöljyt

                                             X

                                             X

                                             Rasvaus-, voitelu- tai vaahdonestoaineena.
                                             Ainoastaan jos peräisin luonnonmukaisesta tuotannosta

                                             Bentoniitti

                                             X

                                             X

                                             Siman kirkasteena (1)

                                             Mehiläisvaha

                                             X

                                             Voiteluaineena
                                             Luonnonmukaisesta mehiläishoidosta peräisin oleva mehiläisvaha

                                             Karnaubavaha

                                             X

                                             Voiteluaineena.
                                             Ainoastaan jos peräisin luonnonmukaisista raaka-aineista”

                                 b)

                                 poistetaan kaoliinia koskeva rivi;

                                 c)

                                 lisätään rivit seuraavasti:

                                             ”Etikkahappo/etikka

                                             X

                                             Ainoastaan jos peräisin luonnonmukaisesta tuotannosta.
                                             Kalan käsittelyyn, ainoastaan bioteknisestä lähteestä, paitsi jos tuotettu muuntogeenisiä organismeja käyttäen tai muuntogeenisistä organismeista

                                             Tiamiinihydrokloridi

                                             X

                                             X

                                             Käytettäväksi ainoastaan hedelmäviinien valmistuksessa, myös omena- ja päärynäsiiderin ja siman

                                             Diammoniumfosfaatti

                                             X

                                             X

                                             Käytettäväksi ainoastaan hedelmäviinien valmistuksessa, myös omena- ja päärynäsiiderin ja siman

                                             Puukuitu

                                             X

                                             X

                                             Puutavaran alkuperä olisi rajoitettava sertifioituun kestävästi korjattuun puuhun.
                                             Käytetty puu ei saa sisältää myrkyllisiä komponentteja (sadonkorjuun jälkeinen käsittely, luonnossa esiintyvät toksiinit tai toksiinit mikro-organismeista)”

                     4)

                     Korvataan C jaksossa perunatärkkelystä ja kasviöljyjä koskevat rivit seuraavilla riveillä:

                                 ”Perunatärkkelys

                                 X

                                 X

                                 Suodatukseen
                                 Ainoastaan jos peräisin luonnonmukaisesta tuotannosta

                                 Kasviöljyt

                                 X

                                 X

                                 Rasvaus-, voitelu- tai vaahdonestoaineena
                                 Ainoastaan jos peräisin luonnonmukaisesta tuotannosta”

            (*)  Tässä yhteydessä ”hedelmäviini” määritellään muista hedelmistä kuin viinirypäleistä valmistetuksi viiniksi (myös omena- ja päärynäsiideri).

            (**)  Enimmäispitoisuudet viittaavat kokonaismäärään kaikista lähteistä, ilmaistu SO2-enimmäispitoisuutena mg/l.

            (***)  1. päivästä tammikuuta 2019.”


title: Komission täytäntöönpanoasetus (EU) 2016/2291, annettu 16 päivänä joulukuuta 2016, L-(+)-maitohapon hyväksymisestä tehoaineena käytettäväksi biosidivalmisteissa valmisteryhmässä 1 (ETA:n kannalta merkityksellinen teksti )

text:
               17.12.2016

               FI

               Euroopan unionin virallinen lehti

               L 344/74

         KOMISSION TÄYTÄNTÖÖNPANOASETUS (EU) 2016/2291,
   annettu 16 päivänä joulukuuta 2016,
   L-(+)-maitohapon hyväksymisestä tehoaineena käytettäväksi biosidivalmisteissa valmisteryhmässä 1
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 90 artiklan 2 kohdan
   sekä katsoo seuraavaa:

               (1)

               Saksa vastaanotti 29 päivänä elokuuta 2013 Euroopan parlamentin ja neuvoston direktiivin 98/8/EY (2) 11 artiklan 1 kohdan mukaisesti hakemuksen L-(+)-maitohapon sisällyttämiseksi tehoaineena direktiivin liitteeseen I käytettäväksi kyseisen direktiivin liitteessä V kuvatussa valmisteryhmässä 1 (ihmisen hygienia), joka vastaa asetuksen (EU) N:o 528/2012 liitteessä V kuvattua valmisteryhmää 1.

               (2)

               Saksa toimitti 5 päivänä helmikuuta 2015 arviointikertomuksen sekä suosituksensa asetuksen (EU) N:o 528/2012 90 artiklan 2 kohdan mukaisesti

               (3)

               Biosidivalmistekomitea valmisteli 10 päivänä joulukuuta 2015 Euroopan kemikaaliviraston lausunnon ottaen huomioon arvioinnista vastaavan toimivaltaisen viranomaisen päätelmät.

               (4)

               Kyseisen lausunnon mukaan valmisteryhmässä 1 käytettävien biosidivalmisteiden, jotka sisältävät L-(+)-maitohappoa, voidaan olettaa täyttävän asetuksen (EU) N:o 528/2012 19 artiklan 1 kohdan b alakohdassa säädetyt kriteerit edellyttäen, että niiden käyttöä koskevia tiettyjä spesifikaatioita ja edellytyksiä noudatetaan.

               (5)

               Siksi on aiheellista hyväksyä L-(+)-maitohapon käyttö valmisteryhmään 1 kuuluvissa biosidivalmisteissa edellyttäen, että tiettyjä spesifikaatioita ja edellytyksiä noudatetaan.

               (6)

               Kohtuullinen määräaika on tarpeen ennen tehoaineen hyväksymistä, jotta asianomaiset osapuolet voivat tarvittavalla tavalla valmistautua uusiin vaatimuksiin.

               (7)

               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään L-(+)-maitohappo käytettäväksi tehoaineena biosidivalmisteissa valmisteryhmässä 1 siten, että sovelletaan liitteessä vahvistettuja spesifikaatioita ja edellytyksiä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä joulukuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 167, 27.6.2012, s. 1.

      (2)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).

      LIITE

                  Yleisnimi

                  IUPAC-nimi
                  Tunnistenumero

                  Tehoaineen vähimmäispuhtausaste (1)

                  Hyväksymispäivä

                  Hyväksymisen päättymispäivä

                  Valmisteryhmä

                  Erityisedellytykset

                  L-(+)-maitohappo

                  IUPAC-nimi:
                  (S)-2-hydroksipropaanihappo
                  EY-numero: 201-196-2
                  CAS-numero: 79-33-4

                  95,5 painoprosenttia (w/w)

                  1. heinäkuuta 2017

                  30. kesäkuuta 2027

                  1

                  Biosidivalmisteiden lupien on täytettävä seuraavat edellytykset:

                              1)

                              Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamaan käyttötarkoitukseen mutta joita ei ole käsitelty tehoaineen riskinarvioinnissa unionin tasolla.

                              2)

                              Arvioiduissa käytöissä todettujen riskien vuoksi valmisteen arvioinnissa on kiinnitettävä erityistä huomiota muiden kuin ammattikäyttäjien käyttöön.

         (1)  Tässä sarakkeessa ilmoitettu puhtaus on asetuksen (EU) N:o 528/2012 89 artiklan 1 kohdan mukaisesti arvioidun tehoaineen vähimmäispuhtausaste. Markkinoille saatetussa tuotteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.


title: Komission täytäntöönpanoasetus (EU) N:o 610/2011, annettu 22 päivänä kesäkuuta 2011 , asetuksella (EY) N:o 431/2008 avatussa tariffikiintiössä 1 päivän heinäkuuta 2011 ja 30 päivän kesäkuuta 2012 väliseksi ajaksi haettujen jäädytettyä naudanlihaa koskevien tuontioikeuksien myöntämisestä

text:
               23.6.2011

               FI

               Euroopan unionin virallinen lehti

               L 163/23

         KOMISSION TÄYTÄNTÖÖNPANOASETUS (EU) N:o 610/2011,
   annettu 22 päivänä kesäkuuta 2011,
   asetuksella (EY) N:o 431/2008 avatussa tariffikiintiössä 1 päivän heinäkuuta 2011 ja 30 päivän kesäkuuta 2012 väliseksi ajaksi haettujen jäädytettyä naudanlihaa koskevien tuontioikeuksien myöntämisestä
   EUROOPAN KOMISSIO, joka
   ottaa huomioon Euroopan unionista tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22 päivänä lokakuuta 2007 annetun neuvoston asetuksen (EY) N:o 1234/2007 (1) (yhteisiä markkinajärjestelyjä koskeva asetus),
   ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,
   sekä katsoo seuraavaa:

               (1)

               CN-koodiin 0202 kuuluvaa jäädytettyä naudanlihaa ja CN-koodiin 0206 29 91 kuuluvia tuotteita koskevan tuontitariffikiintiön avaamisesta ja hallinnoinnista 19 päivänä toukokuuta 2008 annetussa komission asetuksessa (EY) N:o 431/2008 (3) avataan naudanliha-alan tuotteiden tuontia koskeva tariffikiintiö.

               (2)

               Tuontioikeushakemusten, jotka on jätetty 1 päivän heinäkuuta 2011 ja 30 päivän kesäkuuta 2012 väliseksi ajaksi, määrät ylittävät käytettävissä olevat määrät. Sen vuoksi olisi määritettävä, missä määrin tuontioikeuksia voidaan myöntää, ja vahvistettava haettuihin määriin sovellettava jakokerroin,

         ON HYVÄKSYNYT TÄMÄN ASETUKSEN:
   1 artikla
   Järjestysnumeroon 09.4003 kuuluvan kiintiön tuontioikeuksiin, joita koskevat hakemukset on jätetty asetuksen (EY) N:o 431/2008 nojalla 1 päivän heinäkuuta 2011 ja 30 päivän kesäkuuta 2012 väliseksi ajaksi, sovelletaan jakokerrointa, jonka suuruus on 28,953811 prosenttia.
   2 artikla
   Tämä asetus tulee voimaan 23 päivänä kesäkuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä kesäkuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 238, 1.9.2006, s. 13.

      (3)  EUVL L 130, 20.5.2008, s. 3.


title: Komission täytäntöönpanoasetus (EU) 2015/187, annettu 6 päivänä helmikuuta 2015 , asetuksen (EU) N:o 185/2010 muuttamisesta käsimatkatavaroiden turvatarkastuksen osalta  ETA:n kannalta merkityksellinen teksti

text:
               7.2.2015

               FI

               Euroopan unionin virallinen lehti

               L 31/18

         KOMISSION TÄYTÄNTÖÖNPANOASETUS (EU) 2015/187,
   annettu 6 päivänä helmikuuta 2015,
   asetuksen (EU) N:o 185/2010 muuttamisesta käsimatkatavaroiden turvatarkastuksen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisistä siviili-ilmailun turvaamista koskevista säännöistä ja asetuksen (EY) N:o 2320/2002 kumoamisesta 11 päivänä maaliskuuta 2008 annetun Euroopan parlamentin ja neuvoston asetuksen (EY) N:o 300/2008 (1) ja erityisesti sen 4 artiklan 3 kohdan,
   sekä katsoo seuraavaa:

               (1)

               Viime aikoina on saatu näyttöä siitä, että terroristit pyrkivät kehittämään omatekoisille räjähteille uusia kätkemistapoja, joiden tarkoituksena on kiertää olemassa olevat ilmailun turvaamista koskevat toimenpiteet käsimatkatavaroiden turvatarkastuksessa.

               (2)

               Tästä syystä tiettyjä komission asetuksessa (EU) N:o 185/2010 (2) säädettyjä ilmailun turvaamista koskevia erityistoimenpiteitä olisi muutettava, jotta voidaan paremmin rajoittaa käsimatkatavaroihin kätketyistä omatekoisista räjähteistä aiheutuvaa uhkaa.

               (3)

               Muutoksissa olisi täsmennettävä räjähdysaineilmaisimilla tehtävän käsimatkatavaroiden turvatarkastuksen teknisiä eritelmiä.

               (4)

               Muutoksilla olisi myös tietyin edellytyksin mahdollistettava sellaisten käsimatkatavaroiden turvatarkastus, jotka sisältävät kannettavia tietokoneita ja muita suurikokoisia sähkölaitteita.

               (5)

               Sen vuoksi asetusta (EU) N:o 185/2010 olisi muutettava.

               (6)

               Ilmailun turvaamiseen liittyvien riskien minimoimiseksi tämän asetuksen olisi tultava voimaan mahdollisimman pian.

               (7)

               Tässä asetuksessa säädetyt toimenpiteet ovat siviili-ilmailun turvaamista käsittelevän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 185/2010 liite tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä maaliskuuta 2015.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä helmikuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 97, 9.4.2008, s. 72.

      (2)  Komission asetus (EU) N:o 185/2010, annettu 4 päivänä maaliskuuta 2010, toimenpiteistä ilmailun turvaamista koskevien yhteisten perusvaatimusten täytäntöönpanemiseksi (EUVL L 55, 5.3.2010, s. 1).

      LIITE
      Muutetaan asetuksen (EU) N:o 185/2010 liite seuraavasti:

                  1)

                  Muutetaan 4 luku seuraavasti:

                              a)

                              Korvataan 4.1.2.1 kohta seuraavasti:

                                          ”4.1.2.1

                                          Kannettavat tietokoneet ja muut suurikokoiset sähkölaitteet on poistettava käsimatkatavaroista ennen turvatarkastusta, ja ne on tarkastettava erikseen, ellei käsimatkatavaroita tarkasteta räjähdysaineilmaisimilla (EDS), jotka ovat vähintään standardin C2 mukaisia.”

                              b)

                              Korvataan 4.1.2.8 kohta seuraavasti:

                                          ”4.1.2.8

                                          Laukut, joissa havaitaan suuri sähkölaite, on tarkastettava uudelleen, kun laite on poistettu laukusta, ja sähkölaite on tarkastettava erikseen, ellei käsimatkatavaroita tarkastettu räjähdysaineilmaisimilla (EDS), jotka ovat vähintään standardin C2 mukaisia.”

                  2)

                  Lisätään 12 lukuun kohdat 12.4.2.7–12.4.2.9 seuraavasti:

                              ”12.4.2.7

                              Kaikkien käsimatkatavaroiden tarkastukseen suunniteltujen EDS-laitteiden on oltava vähintään standardin C1 mukaisia.

                              12.4.2.8

                              Kaikkien kannettavia tietokoneita ja muita suuria sähkölaitteita sisältävien käsimatkatavaroiden tarkastukseen suunniteltujen EDS-laitteiden on oltava vähintään standardin C2 mukaisia.

                              12.4.2.9

                              Kaikkien kannettavia tietokoneita ja muita suuria sähkölaitteita sekä nesteitä, aerosoleja ja geelejä sisältävien käsimatkatavaroiden tarkastukseen suunniteltujen EDS-laitteiden on oltava vähintään standardin C3 mukaisia.”